EL
C 95/6
Επίσημη Εφημερίδα της Ευρωπαϊκής Ένωσης
28.2.2022
Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 20 Αυγούστου 2021 — Finanzamt X κατά Y (Υπόθεση C-516/21) (2022/C 95/08) Γλώσσα διαδικασίας: η γερμανική Αιτούν δικαστήριο Bundesfinanzhof Διάδικοι στην υπόθεση της κύριας δίκης Καθής και αναιρεσείουσα: Finanzamt X Προσφεύγων και αναιρεσίβλητος: Y Προδικαστικό ερώτημα Καλύπτει η φορολόγηση των μισθώσεων μόνιμα εγκατεστημένων εργαλείων και μηχανημάτων βάσει του άρθρου 135, παράγραφος 2, στοιχείο γ', της οδηγίας 2006/112 (1) — μόνον τη μεμονωμένη (αυτοτελή) μίσθωση τέτοιου είδους εργαλείων και μηχανημάτων ή και — την (πάσης φύσεως) μίσθωση εργαλείων και μηχανημάτων η οποία απαλλάσσεται από τον φόρο στο πλαίσιο μισθώσεως κτιρίου αγροτικής χρήσεως συναπτόμενης μεταξύ των ίδιων συμβαλλομένων (και ως παρεπόμενη παροχή αυτής) κατά το άρθρο 135, παράγραφος 1, στοιχείο ιβ', της οδηγίας 2006/112; (1)
Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ.
1).
Αναίρεση που άσκησε στις 21 Σεπτεμβρίου 2021 η AM.VI.
Srl, Quinam Limited, διάδοχος της Fashioneast Sàrl, κατά της αποφάσεως που εξέδωσε το Γενικό Δικαστήριο (τρίτο τμήμα) στις 14 Ιουλίου 2021 στην υπόθεση T-297/20, Fashioneast and AM.VI. κατά EUIPO — Moschillo (RICH JOHN RICHMOND) (Υπόθεση C-599/21 P) (2022/C 95/09) Γλώσσα διαδικασίας: η αγγλική Διάδικοι Αναιρεσείουσα: AM.VI.
Srl, Quinam Limited, διάδοχος της Fashioneast Sàrl (εκπρόσωποι: A. Camusso, M. Baghetti, avvocati, A. Boros, ügyvéd) Αντίδικος κατ’ αναίρεση: Γραφείο Διανοητικής Ιδιοκτησίας της Ευρωπαϊκής Ένωσης Με διάταξη της 17ης Ιανουαρίου 2022 το Δικαστήριο (τμήμα εγκρίσεως της εξετάσεως των αναιρέσεων) απέρριψε την αίτηση εγκρίσεως και έκρινε ότι η AM.
VI. και η Quinam Limited φέρουν τα δικαστικά έξοδά τους.
Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 30 Σεπτεμβρίου 2021 — Gmina O. κατά Dyrektorowi Krajowej Informacji Skarbowej (Υπόθεση C-612/21) (2022/C 95/10) Γλώσσα διαδικασίας: η πολωνική Αιτούν δικαστήριο Naczelny Sąd Administracyjny